אם חשוב לך לעבור את המיונים - התשובה חיובית. כדאי ואף מומלץ מאוד להתכונן לקראת המיונים לקורס טיס. אמנם המבחנים אינם מסתמכים על מידע חדש שלא נלמד בבתי הספר, אך הכנה טובה יכולה לשפר משמעותית את סיכוייו של המלש"ב לעבור לשלבי המיון הבאים. כמו כן, משום שבשלבי המיון הראשונים הנבחן נדרש להראות התמצאות מרחבית במבחן קוביית דינור ומבחן אופק, שלרוב לא מוכרים לנערים ונערות, מומלץ מאוד להתכונן ולתרגל נושא זה במיוחד.